钦定古今图书集成/历象汇编/岁功典/第051卷 > 《直隶志书》〈各省风俗同者不载〉 > 宛平悬
## 钦定古今图书集成/历象汇编/岁功典/第051卷 > 《直隶志书》〈各省风俗同者不载〉 > 宛平悬

五月五日，家悬五雷符，插门以艾。幼女佩纸符，簪榴
花，曰“女儿节。”是日午，具角黍渍菖蒲酒，阖家饮食之。
以雄黄涂耳鼻，取避虫毒之义也。天坛墙下，走马为
戏，群竞观焉。金鱼池、草桥、聚水潭，皆有树荫，可坐醵
饮，相望不绝。